Diari Oficial de la Generalitat Valenciana


Sumari del DOGV 4654, del 19-12-2003 (2003/13847)

Informació pública del programa d'actuació integrada SUPOI-1, Almassora.
------------------------------------------------------------------------

### Dades del document

Número de DOGV
:   4654

Data del DOGV
:   19-12-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/13774


Organisme emissor
:   Vicente Vilar Morella, SL

Tipus de document
:   Anunci

Informació pública del programa d'actuació integrada SUPOI-1, Almassora. [2003/Q13457]
  
La societat mercantil Vicente Vilar Morellá, SL, amb domicili social a Almassora (Castelló), camí de Ben Afeli, s/n, amb el codi d'identificació fiscal K09574169, per mitjà del present anunci i en aplicació del que disposa l'article 48.c, en relació amb l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, comunica:
  
Que ha presentat una alternativa tècnica del programa d'actuació integrada per al desenvolupament del sector SUPOI-1 del Pla General d'Ordenació Urbana d'Almassora, amb la següent delimitació: Nord, carretera d'accés a la N-340; sud, finques de diversos propietaris; est, sòl urbanitzable detallat d'ús residencial; i, oest, línia fèrria de València a Tarragona.
  
Per a la qual cosa, d'acord amb els articles 45 i 32.a i b) del text legal abans esmentat, s'ha presentat el corresponent programa d'actuació integrada per al desenvolupament del sector esmentat i la documentació adient, composta d'alternativa tècnica, projecte d'urbanització, juntament amb les corresponents memòries i la resta de documentació, mitjançant la utilització de la via simplificada del procediment establida en l'article 48 de la Llei 6/1994, de 15 de novembre.
  
Així, s'ha protocol·litzat l'alternativa tècnica, composta de projecte d'urbanització i de document de programa, juntament amb les corresponents memòries i la resta de documentació, a la Notaria de Fernando Pascual de Miguel per mitjà d'acta de data 16 de desembre de 2003, amb el número de protocol 2416. Els exemplars es troben igualment disponibles a la Secció d'Urbanisme i Obres de l'Ajuntament d'Almassora, amb data d'entrada de 15 de desembre de 2003 i amb el número de registre 15.557. Qualsevol persona, dins del termini de 20 dies comptadors des del sendemà de la publicació d'aquest anunci en el Diari Oficial de la Generalitat Valenciana, pot comparèixer a la notaria esmentada, per a obtenir una còpia de l'acta o sol·licitar que se li hi exhibisca. Així mateix, podrà consultar a l'ajuntament les actuacions derivades de la documentació dipositada en aquest ajuntament i presentar-hi, per a incorporar-les-hi, tant al·legacions com alternatives tècniques que vulguen competir amb l'exposada al públic, així com presentar proposicions juridicoeconòmiques per a executar qualsevol de les alternatives tècniques, en el termini dels cinc dies següents, a comptar des del venciment del termini de 20 dies abans assenyalat.
  
Expressament es fa constar que aquest anunci es dirigeix, als efectes del compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars cadastrals dels quals no consta identificació en la relació emesa pel Centre de Gestió Cadastral, així com a aquells dels quals sí que figura el domicili en l'esmentat llistat, i també la pròpia parcel·la cadastral, o simplement amb el nom del municipi, i són els següents:
  
Titular cadastral: Industrial Levantina, SL
  
Domicili: Desconegut
  
Població: Almassora
  
R. cadastral: Pol. 6, parc. 4